Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
18 พ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 6.97 จุด (0.54%) ปิดภาคเช้าที่ 1,287.73 จุด ด้วยมูลค่าการซื้อขาย 24,396.25 ล้านบาท
Most Positive Impact: PTT (+1.33 จุด), PTTEP (+0.92 จุด), HMPRO (+0.73 จุด)
Most Negative Impact: GULF (-0.74 จุด), MINT (-0.34 จุด), EGCO (-0.34 จุด)
ภาพรวมตลาดช่วงเช้าปิดตัวบวกเล็กน้อย 6.97 จุด ขานรับถ้อยแถลงของประธานเฟดว่าเศรษฐกิจสหรัฐมีแนวโน้มฟื้นตัวจากผลกระทบของไวรัส COVID-19 และ ตัวเลข GDP ไตรมาส 1 ของไทยที่ออกมาดีกว่าตลาดคาด
แนวโน้มตลาดบ่าย
มุมมองต่อตลาดบ่ายนี้คาด SET index ยังคงแกว่งในกรอบ 1,275-1,300 จุด แนะรอดูทิศทางผลประกอบการ 1Q20 และแนวโน้มผลประกอบการ 2Q20 โดยเราคงกรอบ SET เดือน พ.ค.ที่บริเวณ 1,220-1,320 เรายังคงมุมมองว่า SET เริ่มมี Upside จำกัด ฉะนั้นเราไม่แนะนำให้เพิ่มพอร์ตการลงทุนในบริเวณดังกล่าว
กลยุทธ์การลงทุนต่อจากนี้ เรายังคงแนะนำกลุ่ม ICT(ADVANC) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่จากแนวโน้มดอกเบี้ยขาลง โดยเราคาดว่า ธปท.จะลดดอกเบี้ย 25bps ในวันที่ 20พ.ค.นี้, กลุ่มที่อาจได้รับผลกระทบจาก Policy Risk และ กลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันจันทร์ ติดตาม ตัวเลข GDP ไตรมาส 1 ของไทย โดยออกมาที่ -2.2% QoQ, -1.8% YoY ดีกว่าที่ตลาดคาดที่ -4.5% QoQ และ -3.8% YoY รวมถึงตัวเลข GDP ไตรมาส 1 ของญี่ปุ่น คาด -4.6% YoY วันอังคาร ติดตาม ยอดขออนุญาตก่อสร้าง และยอดสร้างบ้านใหม่ของสหรัฐฯ เดือน เม.ย. คาด -26% MoM และ -22% MoM วันพุธ ติดตาม การประชุมของ กนง.ของไทย คาดลดดอกเบี้ย 25 bps. เป็น 0.50% การประชุมของธนาคารกลางจีน คาดคงอัตราดอกเบี้ย LPR 1 ปีที่ 3.85% ดัชนี PPI เยอรมัน เดือน เม.ย. คาด -0.8% YoY ดัชนี CPI ยูโรโซน เดือน เม.ย. คาด +0.4% YoY และปริมาณสำรองน้ำมันดิบสหรัฐฯ รายสัปดาห์ วันพฤหัสฯ ติดตาม ตัวเลข Initial Jobless claim รายสัปดาห์ และตัวเลขยอดขายบ้านมือสองสหรัฐฯคาดลดลง 18% MoM เป็น 4.3 ล้านหลัง วันศุกร์ ติดตาม ตัวเลขตัวเลขส่งออก และนำเข้าของไทย เดือน เม.ย.
หุ้นแนะนำ EGCO